কংগ্রেসে থেকেও বিজেপির সঙ্গে যোগাযোগ, বহিষ্কার করা হবে তাদের: রাহুল গান্ধী

আহমেদাবাদ: কংগ্রেসে (Congress) থেকে বিজেপির (Bjp) হয়ে কাজ করছে, গুজরাটে (Gujrat) গিয়ে বিস্ফোরক অভিযোগ তুললেন কংগ্রেস সাংসদ রাহুল গান্ধী (Rahul Gandhi)। রাহুল বলেন, কংগ্রেসের বেশ কিছু নেতা বিজেপির হয়ে কাজ করছেন! দলবিরোধী কাজের জন্য, ৩০-৪০ জন নেতাকে দলকে বহিষ্কার করা হবে।

অন্যদিকে রাহুলের এই রাগের কারণে খুশি পদ্ম শিবির। গুজরাটের একাংশ বিজেপি নেতাদের দাবি, রাহুল নিজের দলের নেতাদেরই ‘ট্রোল’ করছেন।

গুজরাটে বিগত কয়েক দশক ধরেই ক্ষমতায় নেই কংগ্রেস। ভিত মজবুত করতে পারেনি। এই অবস্থায় রাহুলের এই বক্তব্য তাৎপর্যপূর্ণ।

আহমেদাবাদের (Ahmedabad) এক দলীয় অনুষ্ঠানে থেকে রাহুল গান্ধী বলেন, দলে দু’ধরনের নেতা আছেন- প্রথমত যাঁরা জনসংযোগ বজায় রাখেন, দ্বিতীয়ত যাঁরা দলে থেকেও ভিতরে অন্যকে সুবিধা করে দেন। যদি আমাদের গুজরাটের জনগণের সঙ্গে সংযোগ স্থাপন করতে হয়, তাহলে আমাদের দু’টি কাজ করতে হবে।

আরও পড়ুন: টার্গেট নারী দিবস, ভোট প্রতিশ্রুতি রক্ষায় মহিলাদের জন্য কল্পতরু দিল্লি

এর মধ্যে প্রথম কাজ হল দুধরনের নেতা চিহ্নিত করা। এমনকি যদি আমাদের ১০, ১৫, ২০, ৩০, ৪০ জনকে অপসারণ করতে হয়, তবুও আমরা সেই উদাহরণ গড়ে তুলতে প্রস্তুত। রাহুল বলেন, কংগ্রেসে থেকেও যারা বিজেপির সঙ্গে কাজ করছেন, তারা খোলাখুলিই বিজেপির সঙ্গে কাজ করুক। তাদের সামনে দেখা যাক, কিন্তু তাদের বলে রাখছি, বিজেপি তোমাদের জন্য জায়গা ছাড়বে না। তারা তোমাদের বাইরে ছুঁড়ে ফেলে দেবে।”

কংগ্রেস সাংসদ বলেন, শুধু নির্বাচনের উপর মনোযোগ দিলেই জনগণের আস্থা অর্জন করা যায় না। যতক্ষণ না আমরা আমাদের দায়িত্ব পালন করব, গুজরাটের মানুষও আমাদের নির্বাচিত করবে না। তাই আগে মানুষের আস্থা অর্জন করতে হবে।

রাহুল গান্ধী বলেন, “আমরা এখানে ক্ষমতায় থাকার প্রায় ৩০ বছর হয়ে গেছে। আমি যখনই এখানে আসি, ২০০৭, ২০১২, ২০১৭, ২০২২, ২০২৭ সালের বিধানসভা নির্বাচন নিয়ে আলোচনা হয়। কিন্তু প্রশ্নটি নির্বাচন নিয়ে নয়। গুজরাটের জনগণ আমাদের নির্বাচনে জিতিয়ে তুলতে পারবে না, যতক্ষণ না আমরা আমাদের দায়িত্ব পালন করি। আমি আপনাকে গ্যারান্টি দিচ্ছি যে যেদিন আমরা এটি করব, গুজরাটের মানুষ কংগ্রেস দলকে তাদের সমর্থন জানাবে।

রাহুল বলেন, গুজরাট এক জায়গায় থমকে আছে, পথ দেখাতে পাচ্ছে না, গুজরাট এগিয়ে যেতে চায়। আমি কংগ্রেস দলের একজন সদস্য এবং আমি বলছি যে গুজরাটের কংগ্রেস দল তাদের পথ দেখাতে অক্ষম। এবং আমি লজ্জার সঙ্গে বলছি না, ভয়ের সাথে বলছি না, আমি আপনাদের সামনে এটি তুলে ধরতে চাই, তারা আমাদের কর্মী হোক, রাহুল গান্ধী হোক, আমাদের সাধারণ সম্পাদক হোক, আমাদের পিসিসি সভাপতি হোক, আমরা গুজরাটকে পথ দেখাতে অক্ষম। কিন্তু গুজরাট আমাদের কাছে আশা রাখে। কিন্তু আমরা সেই আশাগুলি পূরণ করতে পারছি না।

রাহুলের এই বক্তব্যকে কটাক্ষ করে, বিজেপি মুখপাত্র শেহজাদ পুনাওয়ালা বলেন, তিনি নিজেকে এবং তাঁর দলকে ট্রোল দলের সবাইকে ট্রোল করছেন। রাহুল নিজেই স্বীকার করে নিচ্ছেন, তিনি রাস্তা দেখা পারছেন না।